
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ. Φύλλου 84 


ΑΠΟΦΑΣΕΙΣ 

Αριθμ. 984/2019 

Όροι και προϋποθέσεις εγκατάστασης και λει¬ 
τουργίας Συμπληρωματικών Εγκαταστάσεων Εκ¬ 
πομπής (ΣΕΕ) επίγειας ψηφιακής τηλεοπτικής ευ- 
ρυεκπομπής. 

Ο ΥΠΟΥΡΓΟΣ ΨΗΦΙΑΚΗΣ ΠΟΛΙΤΙΚΗΣ 
ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18 του ν. 4577/2018 (Α' 199), «Ενσωμά¬ 
τωση στην ελληνική νομοθεσία της Οδηγίας 2016/1148/ 
ΕΕ του Ευρωπαϊκού Κοινοβουλίου και του Συμβουλίου 
σχετικά με μέτρα για υψηλό κοινό επίπεδο ασφάλειας 
συστημάτων δικτύου και πληροφοριών σε ολόκληρη την 
Ένωση και άλλες διατάξεις» με το οποίο τροποποιήθηκε 
το άρθρο 37 του ν. 4262/2014 (Α' 114) «Απλούστευση 
της αδειοδότησης για την άσκηση οικονομικής δραστη¬ 
ριότητας και άλλες διατάξεις», 
β) των άρθρων 4,30 και 80 του ν. 4070/2012 «Ρυθμίσεις 
Ηλεκτρονικών Επικοινωνιών, Μεταφορών, Δημοσίων Έρ¬ 
γων και άλλες διατάξεις», 

γ) του π.δ. 123/2016 «Ανασύσταση και Μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, Ανασύσταση του Υπουργεί¬ 
ου Τουρισμού, Σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, Μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης Και Τουρισμού και Υποδομών, Μεταφο¬ 
ρών και Δικτυών», (Α' 208), 
δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών», (Α' 210), 
ε) του άρθρου 2 του ν. 3242/2004 «Ρυθμίσεις για την 
οργάνωση και λειτουργία της Κυβέρνησης, τη διοικητική 
διαδικασία και τους ΟΤΑ» (Α' 102), όπως ισχύει, 
στ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της Νομοθεσίας για την Κυβέρνηση και 
τα κυβερνητικά όργανα», όπως ισχύει, 


ζ) του π.δ. 82/2017 (Α' 117) «Οργανισμός του Υπουρ¬ 
γείου Ψηφιακής Πολιτικής Τηλεπικοινωνιών και Ενημέ¬ 
ρωσης», όπως ισχύει, 

η) την υπ' αριθμ. 42800/5.12.2012 κοινή απόφαση 
του Αναπληρωτή Υπουργού, Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και του 
Υφυπουργού στον Πρωθυπουργό «ΧάρτηςΣυχνοτήτων 
Επίγειας Ψηφιακής Ευρυεκπομπής Τηλεοπτικού Σήμα¬ 
τος.» (Β' 2704) όπως τροποποιήθηκε με την 14879/2018 
(Β' 4991), 

θ) των Τελικών Πράξεων της Περιοχικής Διάσκεψης 
Ραδιοεπικοινωνιών της Διεθνούς Ένωσης Τηλεπικοινω- 
νιών (ΙΤυ), Γενεύη 2006, 

ι) την απόφαση ΕΕΤΤ με αριθμ. πρωτ. 879/1/14.1.2019 
«Χορήγηση γνώμης επί του σχεδίου υπουργικής απόφα- 
σης'Όροι και διαδικασία εγκατάστασης Συμπληρωματι¬ 
κών Εγκαταστάσεων Εκπομπής (ΣΕΕ) επίγειας ψηφιακής 
τηλεοπτικής ευρυεκπομπής"». 

2. Το γεγονός ότι από την απόφαση αυτή δεν δημιουρ- 
γείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Σκοπός και Πεδίο Εφαρμογής 

Η παρούσα υπουργική απόφαση ρυθμίζει τους όρους 
και τις προϋποθέσεις εγκατάστασης και λειτουργίας Συ¬ 
μπληρωματικών Εγκαταστάσεων Εκπομπής (ΣΕΕ) επίγει¬ 
ας ψηφιακής τηλεοπτικής ευρυεκπομπής, προκειμένου 
να λειτουργήσουν επικουρικά για την πληρέστερη ρα¬ 
διοκάλυψη μιας Περιφερειακής Ζώνης (ΠΖ) από παρό- 
χους περιεχομένου περιφερειακής εμβέλειας οι οποίοι 
λειτουργούν νόμιμα στην εν λόγω ΠΖ. 

Άρθρο 2 

Βασικοί όροι και προϋποθέσεις λειτουργίας ΣΕΕ 

Προϋπόθεση για την δημιουργία μιας ή περισσοτέρων 
Συμπληρωματικών Εγκαταστάσεων εκπομπής για την 
πληρέστερη ψηφιακή κάλυψη μιας ΠΖ είναι η ύπαρξη 
υποεξυπηρετούμενων περιοχών εντός της εν λόγω ΠΖ, 
σύμφωνα και με τα προβλεπόμενα στο άρθρο 3 της πα¬ 
ρούσας απόφασης. 

Οι ΣΕΕ εντάσσονται αποκλειστικά και μόνο στα ομοσυ- 
χνοτικά δίκτυα των Εξυπηρετούμενων ΠΖ. Δεν επιτρέπε¬ 
ται η εγκατάσταση και λειτουργία ΣΕΕ σε ομοσυχνοτικό 

δίκτυο διαφορετικό από την εξυπηρετούμενη ΠΖ σύμ¬ 
φωνα με την κοινή υπουργική απόφαση 42800/12 όπως 
εκάστοτε ισχύει. 

Οι ΣΕΕ βρίσκονται υπό την τεχνική εποπτεία και ευθύ¬ 
νη του Κατόχου Δικαιωμάτων Χρήσης Ραδιοσυχνοτήτων 
Ομοσυχνοτικού Δικτύου Επίγειας Ψηφιακής Ευρυεκπο- 
μπής, σύμφωνα με την ισχύουσα νομοθεσία, ο οποίος 
αναλαμβάνει την εγκατάσταση, θέση σε λειτουργία και 
χρήση των ΣΕΕ. 

Το κόστος προμήθειας, εγκατάστασης, λειτουργίας και 
συντήρησης μιας ΣΕΕ βαρύνει τους παρόχους περιεχο¬ 
μένου περιφερειακής εμβέλειας οι οποίοι εκπέμπουν το 
τηλεοπτικό περιεχόμενό τους από την ΣΕΕ αυτή. Το ίδιο 
ισχύει και για το κόστος μεταφοράς του περιεχομένου 
στις ΣΕΕ. 

Άρθρο 3 

Διαδικασία Έγκρισης Εγκατάστασης 
και Λειτουργίας ΣΕΕ 

Για την εγκατάσταση και θέση σε λειτουργία της ΣΕΕ, 
απαιτείται απόφαση που εκδίδει ο Υπουργός Ψηφιακής 
Πολιτικής, Τηλεπικοινωνιών και Ενημέρωσης. Για την έκ¬ 
δοση της εν λόγω απόφασης, υποβάλλεται αίτηση εντός 
είκοσι (20) ημερών από την δημοσίευση της παρούσας, 
από το σύνολο των παροχών περιεχομένου ενός συγκε¬ 
κριμένου διαύλου (πολυπλέκτη) περιφερειακής εμβέλει¬ 
ας που επιθυμούν να μεταδοθούν τα προγράμματά τους 
από ΣΕΕ, στο Υπουργείο Ψηφιακής Πολιτικής,Τηλεπικοι¬ 
νωνιών και Ενημέρωσης, σύμφωνα με το υπόδειγμα που 
δημοσιεύεται στο Παράρτημα της παρούσας, της οποίας 
αποτελεί αναπόσπαστο μέρος, η οποία πρέπει να είναι 
πλήρης και να περιέχει όλα τα απαιτούμενα τεχνικά χα¬ 
ρακτηριστικά. Η αίτηση συνοδεύεται υποχρεωτικά από: 

Δηλώσεις όλων των παροχών περιεχομένου, που πρό¬ 
κειται να μεταφερθούν από το συγκεκριμένο δίαυλο 
(πολυπλέκτη) της Εξυπηρετούμενης ΠΖ, περί αποδοχής 
της λειτουργίας της ΣΕΕ και της κάλυψης του κόστους 
προμήθειας, εγκατάστασης, μεταφοράς του σήματος 
στη ΣΕΕ και λειτουργίας αυτής. 

Την απεικόνιση της ραδιοκάλυψης της ΣΕΕ και τον εκτι- 
μώμενο πληθυσμό σε επίπεδο οικισμών τους οποίους 
αποσκοπεί να καλύψει η θέση σε λειτουργία του αντί¬ 
στοιχου ΣΕΕ. 

Έγγραφη σύμφωνη γνώμη του Κατόχου Δικαιώματος 
Χρήσης Ραδιοσυχνοτήτων Ομοσυχνοτικού Δικτύου 
Επίγειας Ψηφιακής Ευρυεκπομπής ότι συμφωνεί με την 


υποβληθείσα τεχνική μελέτη, κατά το μέρος που τον 
αφορά και ιδίως στο ότι δεν προκαλούνται επιζήμιες 
παρεμβολές στο λειτουργόν δίκτυο. Μετά την έκδοση 
της υπουργικής απόφασης εγκατάστασης ΣΕΕ και την 
υλοποίησή της, ο Κάτοχος Δικαιώματος Χρήσης Ραδιο¬ 
συχνοτήτων Επίγειας Ψηφιακής Ευρυεκπομπής υποβάλει 
στο Υπουργείο Ψηφιακής Πολιτικής, τηλεπικοινωνιών και 
Ενημέρωσης και την ΕΕΤΤ τεχνικό δελτίο με τα πλήρη 
τεχνικά χαρακτηριστικά υλοποίησης το οποίο θα περι¬ 
λαμβάνει τον αριθμό των κεραιοστοιχείων ανά πλευρά, 
τον προσανατολισμό των κεραιοστοιχείων ως προς τον 
βορρά, την γωνία κλίσης, κατασκευαστή και μοντέλο του 
πομπού και κεραιοστοιχείων, ύψος πυλώνα από την επι¬ 
φάνεια του εδάφους, καθώς και το ύψος μέσου κεραίας 
από το έδαφος. 

Άρθρο 4 

Όροι Χρήσης Ραδιοσυχνοτήτων 

Η περιοχή κάλυψης της ΣΕΕ θα πρέπει να περιλαμβά¬ 
νει την περιοχή της εξυπηρετούμενης ΠΖ που δεν κα¬ 
λύπτεται. Ο συγχρονισμός του δικτύου πρέπει πάντα να 
διασφαλίζεται ώστε να αποφευχθεί η όχληση στο κοινό. 

Η λειτουργία της ΣΕΕ οφείλει να συμμορφώνεται με 
τυχόν τροποποιήσεις του Χάρτη Συχνοτήτων για λόγους 
Διεθνούς Συντονισμού, σύμφωνα με το άρθρο 13 παρ. 
9 του ν. 3592/2007, ως αυτό τροποποιήθηκε δια του 
άρθρου 80 παρ. 1 εδ. στ) του ν. 4070/2012, χωρίς να 
καταβάλλεται αποζημίωση. 

Η χρήση των ραδιοσυχνοτήτων των ΣΕΕ πρέπει να γί¬ 
νεται κατά τρόπο που να εξασφαλίζεται ότι δεν επέρχεται 
επιζήμια παρεμβολή σε άλλα νομίμως λειτουργούντα 
δίκτυα. Σε περίπτωση μη δυνατότητας άρσης πιθανών 
παρεμβολών η εν λόγω χρήση πρέπει άμεσα να διακοπεί. 

Άρθρο 5 

Διεθνής Συντονισμός 

Όπου απαιτείται διεθνής συντονισμός για την χρήση 
του διαύλου από την ΣΕΕ εφαρμόζονται οι σχετικές δια¬ 
τάξεις των Τελικών Πράξεων της Περιοχικής Διάσκεψης 
Ραδιοεπικοινωνιών (ΚΗΈ 06) της Διεθνούς ΈνωσηςΤηλε- 
πικοινωνιών (ΙΤυ) όπως εκάστοτε ισχύουν. 

Η χρήση του διαύλου από την ΣΕΕ θα εξετάζεται από 
το Υπουργείο Ψηφιακής Πολιτικής,Τηλεπικοινωνιών και 
Ενημέρωσης ως τη συμφωνία του με τις κατοχυρωμένες 
συχνότητες της χώρας. 

ΠΑΡΑΡΤΗΜΑ 


Έντυπο Αίτησης 


Α.1 Στοιχεία Νομίμου Εκπροσώπου (Συμπληρώνεται μόνο από τα νομικά πρόσωπα 
εκάστου παρόχου περιεχομένου ανά πολυπλέκτη) 



Α.2 Στοιχεία Τεχνικού Υπεύθυνου 


Ονοματεπώνυμο 

Διεύθυνση 

(Οδός / Αριθμός) 



Πόλη 

Νομός 



Ταχ. Κώδικας 

Τηλέφωνο (σταθερό, κινητό) 



Θ-ΠΊ3ΪΙ 

Α.3 Στοιχεία Προσώπου Επικοινωνίας 


Ονοματεπώνυμο 


Διεύθυνση 

(Οδός / Αριθμός) 


Πόλη 

Νομός 

Ταχ. Κώδικας 

Τηλέφωνο 





Θ-ΠΊ3ΪΙ 



Β.1 Προσδιορίστε το σκοπό υποβολής της αίτησής σας, σύμφωνα με το Άρθρο 13 του 
Ν.4577/2018 (ΦΕΚ 199/Α/2018) 

Γ.1 Θέση Συμπληρωματικής Εγκατάστασης Εκπομπής (ΣΕΕ) 


Κέντρο Εκπομπής: 

Τοπωνύμιο, συντεταγμένες κέντρου 
εκπομπής στο σύστημα ΕΓΣΑ 87, 
υψόμετρο 


Περιοχή Απονομής στην οποία 

γεωγραφικά τοποθετείται η ΣΣΕ (ΚΥΑ 
42800/2012) 


Περιοχή Απονομής για την πληρέστερη 
κάλυψη της οποίας δηλώνεται η ΣΣΕ (ΚΥΑ 
42800/2012) 


Απόσταση από το περίγραμμα της 
ανωτέρω Περιοχής Απονομής 



Γ.2 Ενδεικτική περιοχή κάλυψης 


Επισυνάψτε γεωγραφικό χάρτη στον οποίο να υποδεικνύεται η περιοχή κάλυψης που 
εξυπηρετεί η δηλούμενη Συμπληρωματική Εγκατάσταση Εκπομπής. 


Γ.3 Προσομοίωση πεδιοκάλυψης 


Επισυνάψτε ηλεκτρονικό αρχείο μορφότυπου συμβατού με την εφαρμογή §οο§Ιθ3Γΐή, 
με σκοπό την απεικόνιση της πεδιοκάλυψης της Συμπληρωματικής Εγκατάστασης 
Εκπομπής. 

Αναφέρετε τις τεχνικές παραμέτρους με βάση τις οποίες υλοποιήθηκε η προσομοίωση 
πεδιοκάλυψης (π.χ. μοντέλο διάδοσης). 


Σημείωση 


Λοιπά τεχνικά χαρακτηριστικά για την εκπομπή του τηλεοπτικού σήματος τηρούνται όπως αυτά 
περιλαμβάνονται στις Διεθνείς Συνθήκες που η Ελλάδα έχει κυρώσει και Συστάσεις της ΙΤΕΙ-Β. 


Δ .1 Εισάγετε τα ακόλουθα χαρακτηριστικά της Ευρυεκπομπής 


Δίαυλος Ευρυεκπομπής 





Ε.1 Βασικά Χαρακτηριστικά Συνολικού Κεραιοσυστήματος 


Μέγιστη 

Απολαβή 

(άΒά) 

Αζιμούθιο 

Μέγιστης 

Κατεύθυνσης 

(°) 

Μέγιστη 

Γωνία Κλίσης 
(+/-) 

(°) 


Συνολικές Απώλειες 
(καλωδίων, ΤθθοΙθγ 5, οοηηθοΐοΓε) 


(άΒ) 


Μέγιστη Ενεργός Ακτινοβολούμενη Ισχύς 
(ΕΚΡά) 


άΒ\Ν και Κ\Λ/ 

Ε.2 Διαγράμματα Συστήματος Ακτινοβολίας 


Επισυνάψτε σε ηλεκτρονική μορφή αζιμουθιακό Διάγραμμα Ακτινοβολίας του 
συνολικού κεραιοσυστήματος σε πολική μορφή (Γθώΐϊνθ ίϊθΙτΙ/0 ο -360 ο ) καθώς 
και τον αντίστοιχο πίνακα τιμών με βήμα 5° ή 10°. 


Επισυνάψτε σε ηλεκτρονική μορφή κατακόρυφο (θΐθνθΐϊοη) Διάγραμμα 
Ακτινοβολίας στους μεγίστους λοβούς του ανωτέρω διαγράμματος σε 
καρτεσιανή μορφή (Γθώΐϊνο ίϊθΙεΙ/0 ο -360 ο ) καθώς και τον αντίστοιχο πίνακα 
τιμών με βήμα 1° για τις πρώτες δέκα μοίρες και 5 0 ή 10° για τον υπόλοιπο. 
Στο Διάγραμμα συμπεριλαμβάνεται και η ηλεκτρική κλίση εάν υπάρχει. 


Δια της παρούσης υποβάλλω στο Υπουργείο Ψηφιακής Πολιτικής, Τηλεπικοινωνιών και 
Ενημέρωσης όλα τα απαιτούμενα νομιμοποιητικά έγγραφα ή/και όλα τα έγγραφα από τα οποία 
προκύπτει ότι ο υπογράφων την παρούσα Αίτηση δεσμεύει τον εκπροσωπούμενο. 


Δηλώνω ότι οι πληροφορίες που περιέχονται στην υποβαλλόμενη Αίτηση και κάθε άλλη 
πληροφορία που τη συνοδεύει είναι αληθείς και ακριβείς. 


Τόπος /Ημερομηνία 


Όνομα/Υπογραφή/Σφραγίδα 


Η παρούσα απόφαση ισχύει από την ημερομηνία δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιανουάριου 2019 
Ο Υπουργός 

ΝΙΚΟΛΑΟΣ ΠΑΠΠΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί,τΓΓίτ Γ ι: ■ ,' ,'ώιτη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























